జరిమానా, శిక్ష లేకుండా స్వదేశానికి తిరిగి వెళ్లే అవకాశం తెలుగు ఎన్ఆర్ఐల దరఖాస్తులు (ఆంధ్రజ్యోతి గల్ఫ్ ప్రతినిధి) వీసా నిబంధనలను ఉల్లంఘించి పని చేస్తున్న విదేశీయులు ఎలాంటి జరిమానాగానీ, జైలుశిక్షగానీ లేకుండా స్వచ్ఛందంగా స్వదేశాలకు తిరిగి వెళ్లడానికి సౌదీ అరేబియా ప్రభుత్వం ప్రకటించిన మూడు నెలల క్షమాభిక్ష బుధవారం నుంచి అమల్లోకి వచ్చింది. దీనికోసమే వేలాది మంది తెలుగు ప్రవాసీయులు నిరీక్షిస్తున్నారు. స్వస్ధలానికి తిరిగి వెళ్లాలనుకుంటున్న వీరికి పాస్పోర్టులు లేకపోవడంతో రియాద్, జెద్దాలలోని భారతీయ దౌత్య కార్యాలయాలు తాత్కాలిక పాస్ పోర్టులు జారీ చేస్తున్నాయి. ఎడారి ప్రాంతాల్లో కూడా భారతీయ దౌత్య బృందాలు పర్యటించి దరఖాస్తుదారులకు ప్రయాణ పత్రాలను జారీ చేస్తున్నాయి. తిరిగి వెళ్లేవారి సహాయార్థం తాము 24 గంటలూ సేవలందిస్తామని భారతీయ కాన్సుల్ జనరల్ నూర్ రెహమాన్ షేక్చెప్పారు. కాగా భారతీయ అధికారులు జారీ చేసిన పాస్పోర్టులను సౌదీ ఇమ్మిగ్రేషన్ అధికారులకు అందజేయడంతోపాటు వేలిముద్రలను సమర్పించిన తర్వాత దేశం విడిచి వెళ్లడానికి సౌదీ అధికారులు అనుమతించనున్నారు. మొదటి రోజు రియాద్లో దరఖాస్తు చేసుకున్నవారిలో అత్యధికులు తెలుగు రాష్ర్టాలకు చెందినవారు ఉన్నారని ఏపీ ఎన్నార్టీ ప్రతినిధి ఆంథోని రేవల్ చెప్పారు. స్వదేశానికి తిరిగి వెళ్లాలనుకుంటున్న తెలుగు వారికీ సహాయం చేస్తామని దమ్మాంలోని ఎపీ ఎన్నార్టీ ప్రతినిధి రావి రాధాకృష్ణ, జెద్దా తెలుగు సంఘం అధ్యక్షుడు మహమ్మద్ యూసుఫ్ తెలిపారు.
jarimana, shiksha lekunda swadesaaniki tirigi velle avakaasam telugu nrili darakhaastulu (aandhrajyoti galf pratinidhi) veesa nibandhanalanu ullanghinchi pani chestunna videsheeyulu elanti jarimaanaagaanii, jailusikshagaanii lekunda swachchandamgaa swadesaalaku tirigi velladaaniki soudi arabia prabhutvam prakatinchina moodu nelala kshamabhiksha budhavaaram nunchi amalloki vachindi. deenikosame velaadi mandi telugu pravaaseeyulu nireekshistunnaaru. swasdhalaaniki tirigi vellaalanukuntunna veeriki pasportulu lekapovadamto riad, jeddaalalooni bhaarateeya dautya kaaryaalayaalu taatkaalika pas portulu jaarii chestunnayi. edaari praantaallo kuudaa bhaarateeya dautya brundaalu paryatinchi darakhaastudaarulaku prayaana patraalanu jaarii chestunnayi. tirigi vellevaari sahaayaartham taamu 24 gantaluu sevalandistaamani bhaarateeya consul janaral noor rehaman shekcheppaaru. kaga bhaarateeya adhikaarulu jaarii chesina pasportulanu soudi immigration adhikaarulaku andajeyadamtopatu velimudralanu samarpinchina tarvaata desham vidichi velladaaniki soudi adhikaarulu anumatinchanunnaaru. modati roju riadlo darakhastu chesukunnavaarilo atyadhikulu telugu raashrtaalaku chendinavaaru unnaarani apy ennarty pratinidhi aanthoni reval cheppaaru. swadesaaniki tirigi vellaalanukuntunna telugu vaarikii sahayam chestamani dammaamloni epy ennarty pratinidhi ravi radhakrishna, jedda telugu sangham adhyakshudu mahammad eusuf telipaaru.